Tartu NAK  annab teada: tänavune interdistsiplinaarne joominguline seminar Lätete pääl toimub Otepää lähedal Kettal millalgi juulikuus. Otsime osalejaid. Oodatud ettekanded, ent piisab ka passiivsest kaastööst.  Ketta seminari peateemaks saab olema sepakunst. Selleks tarbeks on aegsasti rajatud hoonetekompleks, paigaldatud ja juurutatud sisseseade, lihvitud tootmisprotsessi. Muidugi koome mõttelinikut kirjanduse, kunsti, teaduse, äri, muusika, teatri ja kino teemadel, esineme heli ja pildiga.  Veiko Märka annab  eeskuju, olles juba leidnud seminari lisanaeltest: "Mul on üks tuttav sashlõkimeister. See võib Kettal Ruitlasest sashlõkki teha. Ja sepad teeksid siis sashlõkivardaid. Tööd ja lõbu jätkuks kõigile."  Meenutuseks foto mullusel seminaril peetud paneeldiskussioonist darvinismi ja kristliku eetika konfliktist ärkamisaegses eesti kirjanduses.